
	[bookmark: nev]GÁLDI BORBÁLA
galdiborbala@student.elte.hu
Pszichológia
MA, 1. félév
Eötvös Loránd Tudományegyetem
Pedagógiai és Pszichológiai Kar
	VENCZEL FRUZSINA
[bookmark: _GoBack]fruzsi.venczel@gmail.com
Pszichológia
MA, 1. félév
Eötvös Loránd Tudományegyetem
Pedagógiai és Pszichológiai Kar


Témavezetők:
	Szászi Barnabás
egyetemi adjunktus, ELTE PPK

	Szécsi Péter
PhD hallgató, ELTE PPK




A viselkedéses intervenciók hatékonysága - preregisztrált kutatások szisztematikus áttekintése és metaanalízise

Kutatásunk célja „nudge” típusú viselkedéses intervenciók hatékonyságának vizsgálata volt. Ezen intervenciók az egyének szabad akaratának megőrzése mellett a környezet átalakításával próbálnak viselkedésváltozást előidézni. Annak ellenére, hogy az elmúlt évtizedben az alkalmazásuk rendkívül népszerűségnek örvendett, jelenleg is nagy vita folyik a szakirodalomban, hogy mikor, és milyen mértékben hatékonyak ezek az intervenciók. Tanulmányunk erre a kérdésre próbál egy az eddigieknél pontosabb választ adni. Elemzésünk a korábbi hasonló szisztematikus összefoglalókkal ellentétben kizárólag preregisztrált tanulmányokre a fókuszált.
A szakirodalom szisztematikus áttekintése összesen 61 cikkből származó 144 hatásnagyságot eredményezett. A robusztus bayesiánus metaanalízissel módszerével végezett elemzés során a publikációs torzítás korrekciója nélkül erős bizonyítékot találtunk egy kis-közepes hatás jelenlétére (BF10 = 67411,66 d = 0,231 [0,154; 0,309]), azonban a publikációs torzítás korrekcióját követően azonban nem találtunk bizonyítékot a hatás megléte mellett (BF10 = 0,151, d = -0,013 [-0,211; 0,018]). Három külön vizsgált terület közül a publikációs torzítás korrekciója után kizárólag a táplálkozás területén találtunk bizonyítékot a nudge-intervenciók hatékonyságára (BF10 = 3,425, d = 0,255 [0,000; 0,533]). Ezzel szemben az egészségügyi és proszociális viselkedési beavatkozások területén arra találtunk bizonyítékot, hogy a döntéstervezési intervencióknak nincs hatása.
Ezen eredmények árnyalhatják a döntéstervezési intervenciók hatékonyságáról alkotott képet. A szakirodalom jelenleg is még csak gyerek cipőben jár, és a jövőbeli kutatásoknak a mögöttes mechanizmusok feltárására kell irányulniuk.
A kutatást az ELTE Viselkedéstudományi Laborja segítségével tudtuk véghezvinni. A metaanalízisünk témáját a labor tagjainak saját munkássága inspirálta, valamint kíváncsi voltam egy ennyire népszerű intervenció mélyebb megismerésére. A korábbi szakirodalom alapján az adatok gyűjtését, feldolgozását, elemzését Gáldi Borbála segítségével én végeztem el. A témavezetőink biztos szakmai hátteret adtak, de ezzel együtt lehetővé tették számunkra, hogy önállóan végezzük el a kutatásunk.



